Številka: 0611 - 26/2021 - 12

Datum: 15. 6. 2021

Na podlagi tretjega odstavka 60. člena Zakona o izvrševanju proračunov Republike Slovenije za leti 2020 in 2021[[1]](#footnote-1) (v nadaljevanju: ZIPRS2021) izdaja Mihelca Gajšek, inšpektorica za sistem javnih uslužbencev, v postopku inšpekcijskega nadzora v Lekarni Ajdovščina, Tovarniška cesta 3e, 5270 Ajdovščina, ki jo zastopa direktorica █., naslednji

**Z A P I S N I K**

**o inšpekcijskem nadzoru**

Inšpektorica za sistem javnih uslužbencev Mihelca Gajšek, inšpektorica višja svetnica (v nadaljevanju: inšpektorica), je v Lekarni Ajdovščina opravila inšpekcijski nadzor na podlagi določb ZIPRS2021. Inšpekcijski nadzor je inšpektorica opravila 8. 6. 2021 v prostorih Inšpektorata za javni sektor, Tržaška 21, Ljubljana, na podlagi dokumentacije in pojasnil prejetih s strani Lekarne Ajdovščina ter Ministrstva za javno upravo (podatki o poročanju v ISPAP).

Inšpektorica je sestavila Osnutek zapisnika o opravljenem inšpekcijskem nadzoru, številka 0611-26/2021 - 9 z dne 10. 6. 2021 in ga dne 10. 6. 2021 posredovala Lekarni Ajdovščina v izjasnitev s predlogom, da v roku 5 dni posreduje morebitne pripombe k osnutku zapisnika. Lekarni Ajdovščina je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice. Lekarna Ajdovščina je dne 14. 6. 2021, v dopisu številka 160 z dne 14. 6. 2021, poslanem po elektronski pošti, sporočila da nima pripomb na osnutek zapisnika.

# I. Razlog inšpekcijskega nadzora

Inšpektorat za javni sektor je v Načrtu dela za leto 2021 med sistemske nadzore nad kadrovskim načrtom za leti 2020 in 2021 vključil tudi sistemski inšpekcijski nadzor nad kadrovskim načrtom Lekarne Ajdovščina, za leto 2020.

# II. Ugotovitve inšpektorice

Inšpektorica je v okviru svojih pristojnosti opravila nadzor nad kadrovskim načrtom Lekarne Ajdovščina za leti 2020 in 2021, in sicer v delu, ki se nanaša na leto 2020.

Lekarna Ajdovščina je javni zavod, katerega ustanoviteljici sta Občina Ajdovščina in Občina Vipava[[2]](#footnote-2). Predstojnica Lekarne Ajdovščina je █.[[3]](#footnote-3)

### 1. Pravna podlaga

ZIPRS2021 v 60. členu določa, da morajo posredni uporabniki proračuna države ob sprejetju programa dela in finančnega načrta sprejeti tudi kadrovski načrt kot prilogo finančnega načrta, ki mora biti usklajen s finančnim načrtom, in pripraviti kadrovske načrte tako, da se število zaposlenih prikaže po naslednjih virih financiranja:

1. državni proračun;
2. proračun občin;
3. ZZZS in ZPIZ;
4. druga javna sredstva za opravljanje javne službe (na primer takse, pristojbine, koncesnine, RTV-prispevek);
5. sredstva od prodaje blaga in storitev na trgu;
6. nejavna sredstva za opravljanje javne službe;
7. sredstva prejetih donacij;
8. sredstva EU ali drugih mednarodnih virov, vključno s sredstvi sofinanciranja iz državnega proračuna;
9. sredstva ZZZS za zdravnike pripravnike in specializante, zdravstvene delavce pripravnike, zdravstvene sodelavce pripravnike;
10. sredstva iz sistema javnih del;
11. sredstva raziskovalnih projektov in programov ter sredstva za projekte in programe, namenjene za internacionalizacijo in kakovost v izobraževanju in znanosti;
12. sredstva za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, številka 17/14, in 14/15 – ZUUJFO), ne glede na vir, iz katerega se financirajo njihove plače.

Kadrovski načrt za leti 2020 in 2021 morajo pripraviti tako, da se:

* določi dovoljeno število zaposlenih, ki se financirajo iz 1., 2., 3. in 4. točke prejšnjega odstavka, pri čemer to število ne sme presegati dovoljenega števila zaposlenih iz teh virov, kot je določeno v kadrovskih načrtih za leto 2019;
* oceni število zaposlenih, ki se financirajo iz 5., 6., 7., 8., 9., 10., 11. in 12. točke prvega odstavka tega člena.

Dovoljeno število zaposlenih v letu 2020 in 2021 se v kadrovskem načrtu posrednega uporabnika proračuna države lahko poveča:

* zaradi utemeljenih razlogov, povezanih s povečanim obsegom dela in zagotavljanjem nemotenega izvajanja dejavnosti, vendar le v okviru zagotovljenih sredstev za stroške dela;
* če gre za zaposlitev oseb, ki opravljajo delo pri zunanjem izvajalcu, ki opravlja dejavnost, ali storitev za proračunskega uporabnika in je ta dejavnost ali storitev trajne narave.

Če se plače zaposlenih pri posrednem uporabniku proračuna države financirajo iz sredstev od prodaje blaga in storitev na trgu, morajo tudi tisti posredni uporabniki proračuna države, ki niso zavezani po Zakonu o preglednosti finančnih odnosov in ločenem evidentiranju različnih dejavnosti (Uradni list RS, številka 33/11), zagotoviti ločeno računovodsko spremljanje dejavnosti na podlagi objektivno določenih sodil.

Posredni uporabnik proračuna države mora spremljati realizacijo kadrovskega načrta v skladu z metodologijo za spremljanje izvajanja kadrovskega načrta, ki jo določi vlada.

Način za pripravo in način spremljanja kadrovskega načrta za 2020 in 2021 je predpisan v Uredbi o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2020 in 2021 ( nadaljevanju: Uredba)[[4]](#footnote-4). Kadrovski načrt se pripravi skladno s Prilogo 1 Uredbe in tako, da se navede tudi število zaposlenih 1. januarja posameznega leta in načrtovano število zaposlenih 1. januarja naslednjega leta.

Posredni uporabniki proračuna spremljajo izvajanje kadrovskega načrta glede na dovoljeno in ocenjeno število zaposlenih, ter najpozneje do 18. dne v mesecu poročajo o stanju števila zaposlenih na 1. januar, 1. april, 1. julij in 1. oktober v informacijski sistem za pošiljanje in analizo podatkov o plačah, drugih izplačilih in številu zaposlenih v javnem sektorju (ISPAP).

Uredba o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2020 in 2021 v 4. členu določa:

(1) V izvajanje kadrovskih načrtov spadajo:

1. zaposleni za nedoločen čas, od katerih se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki delajo krajši delovni čas na podlagi predpisov, ki urejajo pokojninsko in invalidsko zavarovanje, starševsko varstvo ter zdravstveno varstvo in zdravstveno zavarovanje;

2. zaposleni za določen čas, od katerih se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki delajo krajši delovni čas na podlagi predpisov, ki urejajo pokojninsko in invalidsko zavarovanje, starševsko varstvo ter zdravstveno varstvo in zdravstveno zavarovanje;

3. delovna mesta zaposlenih, napotenih v mednarodne civilne misije, mednarodne organizacije, druge organizacije in organe Evropske unije.

(2) Število zaposlenih iz 1. in 2. točke prejšnjega odstavka se na polni delovni čas izračuna tako, da se delovni čas več zaposlenih, ki delajo krajši delovni čas, sešteva do polnega delovnega časa.

(3) Če se posamezni zaposleni financirajo iz različnih virov financiranja, se v izvajanju kadrovskih načrtov njihova zaposlitev prikaže v deležih.

(4) V izvajanje kadrovskih načrtov ne spadajo:

1. zaposleni za nedoločen čas za popolnitev do polnega delovnega časa zaposlenega, ki delajo krajši delovni čas od polnega na podlagi predpisov o pokojninskem in invalidskem zavarovanju;

2. zaposleni za določen čas, ki nadomeščajo začasno odsotne zaposlene in se sredstva za njihova nadomestila plač ne zagotavljajo iz sredstev uporabnika proračuna za čas:

a) odsotnosti na podlagi predpisov, ki urejajo starševsko varstvo;

b) bolniške odsotnosti, daljše od 30 delovnih dni.

**2. Kadrovski načrt Lekarne Ajdovščina za leto 2020**

Kadrovski načrt Lekarne Ajdovščina za leto 2020 po virih financiranja:

|  |  |  |  |  |  |
| --- | --- | --- | --- | --- | --- |
| **Vir financiranja**  | **Dovoljeno število zaposlenih 1. 1. 2020 (glede na sprejet FN oz RFN 2019)** | **Realizacija števila zaposlenih****na dan 1. 1. 2020** | **Plan števila zaposlenih** **na dan 1. 1. 2021**  | **Rast plan 1. 1. 2021/****Dovoljeno 1. 1. 2020** | **Rast plan 1. 1. 2021/****Realizacija 1. 1. 2020** |
| 1. Državni proračun | 0 | 0 | 0 | 0 | 0 |
| 2. Proračun občin | 0 | 0 | 0 | 0 | 0 |
| 3. ZZZS in ZPIZ | 9,00 | 8,55 | 9,45 | 5 | 10,53 |
| 4. Druga javna sredstva za opravljanje javne službe (npr. takse, pristojbine, koncesnine, RTV-prispevek) | 0 | 0 | 0 | 0 | 0 |
| 5. Sredstva od prodaje blaga in storitev na trgu | 4,00 | 3,80 | 4,20 | 5,00 | 10,53 |
| 6. Nejavna sredstva za opravljanje javne službe  | 7,00 | 6,65 | 7,35 | 5,00 | 10,53 |
| 7. Sredstva Evropske unije ali drugih mednarodnih virov skupaj s sredstvi sofinanciranja iz državnega proračuna | 0 | 0 | 0 | 0 | 0 |
| 8. Sredstva ZZZS za zdravnike sekundarije, zdravnike in doktorjedentalne medicine specializante, zdravstvene delavce pripravnike,zdravstvene sodelavce pripravnike; sredstva raziskovalnih projektov inprogramov ter sredstva za projekte in programe, namenjeneinternacionalizaciji in kakovosti izobraževanja in znanosti (namenska sredstva) | 0 | 0 | 0 | 0 | 0 |
| 9. Sredstva iz sistema javnih del | 0 | 0 | 0 | 0 | 0 |
| 10. Sredstva za zaposlene na podlagi Zakona o ukrepih za odpravoposledic žleda med 30. januarjem in 10. februarjem (Uradni list RS, št.17/14 in 14/15 - ZUUJFO) | 0 | 0 | 0 | 0 | 0 |
| **11. Skupno število vseh zaposlenih (od 1. do 10. točke)** | **20,00** | **19,00** | **21,00** | **5,00** | **10,53** |
| Skupno število zaposlenih pod točkami 1., 2., 3., in 4.  | 9,00 | 8,55 | 9,45 |  5,00 | 10,53 |
| Skupno število zaposlenih pod točkami 5., 6., 7., 8., 9. in 10 | 11,00 | 10,45 | 11,55 | 5,00 | 10,53 |

Kadrovski načrt Lekarne Ajdovščina za leto 2020 je sestavni del Programa dela in finančnega načrta za leto 2020, ki ga je potrdil Svet zavoda dne 22. 6. 2020, ustanoviteljici sta podali soglasji dne 30. 6. 2020 Občina Ajdovščina (številka 41032 - 14/2019) in dne 1. 7. 2020 Občina Vipava (številka 014 - 19/2020 - 2).

Lekarna Ajdovščina je pojasnila da se zaposlitve financirajo iz sredstev ZZZS, sredstev od prodaje blaga in storitev na trgu in nejavnih sredstev za opravljanje javne službe. Lekarna Ajdovščina je za razmejevanja prihodkov in odhodkov po dejavnostih uporabila sodila, ki jih določajo Zakon o lekarniški dejavnosti (Uradni list številka 85/16, 77/17, 73/19), Pravilnik o sestavljanju letnih poročil za proračun, proračunske uporabnike in druge osebe javnega prava (Uradni list RS, številka 115/02, 21/03, 134/03, 126/04, 120/07, 124/08, 58/10, 60/10 popr., 104/10, 104/11, 86/16, 80/19) in Navodila Ministrstva za zdravje na področju razmejevanja dejavnosti javne službe in tržne dejavnosti številka 024-17/2016/1 z dne 20. 12. 2018 in številka 400-20/00-145 z dne 14. 7. 2000.

Lekarna Ajdovščina je razmejila prihodke na dejavnost javne službe in tržno dejavnost na podlagi sodil, pripravljenih z upoštevanjem Navodila Ministrstva za zdravje (številka 012-11/2010-20 z dne 15. 12. 2010):

1. Sodila za delitev prihodkov na dejavnost javne službe in tržno dejavnost

a) poslovni prihodki javne službe so prihodki od:

- izdaje zdravil za humano rabo na recept,

- izdaje zdravil za humano rabo brez recepta, ki se lahko izdajajo le v lekarni,

- izdaje galenskih zdravil,

- izdaje homeopatskih zdravil,

- izdaje zdravil za veterinarsko rabo,

- izdaje živil za posebne zdravstvene namene,

- nivelacije cen zdravil,

- farmacevtske obravnave pacientov,

- dejavnosti farmacevta svetovalca,

- pripravo magistralnih zdravil,

 - dežurne službe v breme ZZZS;

b) poslovni prihodki tržne dejavnosti so prihodki od:

- izdaje zdravil brez recepta, ki se prodajajo tudi v specializiranih prodajalnah,

- prodaje medicinskih pripomočkov,

- prodaje ostalega tržnega blaga,

- provizij za storitve zavarovalnicam dopolnilnega zdravstvenega zavarovanja,

- izvajanja samodiagnostičnih meritev in testov,

- drugih storitev, povezanih z lekarniško dejavnostjo.

Neposlovne prihodke so razporedili neposredno na dejavnost, v katero sodijo oziroma iz katere izvirajo, če so podatki o vrsti dejavnosti razvidni iz dokumentacije. Če vrsta dejavnosti ni razvidna neposredno iz dokumentacije, pa uporabijo razmerje med poslovnimi prihodki po dejavnostih, razen pri finančnih prihodkih in popustih za predčasna plačila, kjer kot primernejše sodilo upoštevajo razmerje med presežki prihodkov javne službe in tržne dejavnosti preteklih treh let (presežki prihodkov so likvidnostni vir za predčasna plačila).

b) Sodila za delitev odhodkov na dejavnost javne službe in tržno dejavnost

Če podatki po vrstah dejavnosti niso razvidni neposredno iz dokumentacije, delijo odhodke/stroške na dejavnost javne službe in tržno dejavnost v enakem razmerju, kot je razmerje med nabavno vrednostjo prodanega blaga po dejavnostih, z izjemami:

- stroškov delovne uspešnosti iz naslova tržne dejavnosti in dajatev nanjo, ki se v celoti izkažejo kot stroški tržne dejavnosti,

- stroškov dela dežurne službe ter dajatev nanje, ki se v celoti izkažejo kot stroški javne službe,

- finančnih odhodkov, prevrednotovalnih poslovnih odhodkov, drugih odhodkov in drugih stroškov, ki se izkazujejo na dejavnosti javne službe, če ni iz knjigovodskih listin neposredno razvidno, da sodijo na tržno dejavnost (sodila se pri tem ne uporabljajo, v skladu z navodili Ministrstva za zdravje številka 024-17/2016/1 z dne 20.12.2018, priloga III),

- davka od dohodkov pravnih oseb, ki se deli na javno službo in tržno dejavnost v razmerju obdavčljivih prihodkov obeh dejavnosti.

Zavod sodila delitve prihodkov in odhodkov na dejavnost javne službe in tržno dejavnost vsako leto razkrije kot obvezno računovodsko informacijo v računovodskem poročilu, ki je sestavi del letnega poročila.

### ****2. 1. Spremljanje izvajanja kadrovskega načrta****

Podatki o spremljanju izvajanja kadrovskega načrta za leto 2020 - dejansko število zaposlenih:

|  |  |  |  |  |  |
| --- | --- | --- | --- | --- | --- |
| Stanje na dan | Sredstva ZZZS, ZPIZ | Sredstva od prodaje blaga in storitev na trgu | Nejavna sredstva za opravljanje javne službe in sredstva prejetih donacij | Skupaj | Dejansko število zaposlenih  |
| 1. 1. 2020 | 8,55 | 3,80 | 6,65 | 19 | 20 |
| 1. 4. 2020 | 8,55 | 3,80 | 6,65 | 19 | 21  |
| 1. 7. 2020 | 8,55 | 3,80 | 6,65 | 19 | 21 |
| 1. 10. 2020 | 8,55 | 3,80 | 6,65 | 19 | 21 |
| 1. 1. 2021 | 9,00 | 4,00 | 7,00 | 20 | 21 |

Lekarna Ajdovščina je pojasnila, da je bilo na dan 1. 1. 2020 število dejansko zaposlenih (po seznamu) 20, od tega kadrovski načrt 19 in 1 dolgotrajna bolniška, na dan 1. 4. 2020 je bilo število dejansko zaposlenih (po seznamu) 21, od tega kadrovski načrt 19, 1 dolgotrajna bolniška in 1 porodniška, na dan 1. 7. 2020 je bilo število dejansko zaposlenih (po seznamu) 21, od tega kadrovski načrt 19, 1 dolgotrajna bolniška in 1 porodniška, na dan 1. 10. 2020 je bilo število dejansko zaposlenih (po seznamu) 21, od tega kadrovski načrt 19, 1 dolgotrajna bolniška in 1 porodniška in na dan 1. 1. 2021 je bilo število dejansko zaposlenih (po seznamu) 21, od tega kadrovski načrt 20 in 1 porodniška.

V ISPAP (AJPES) poročani podatki o stanju števila zaposlenih po virih financiranja:

a) Podatki Lekarne Ajdovščina:

|  |  |  |  |  |
| --- | --- | --- | --- | --- |
| Stanje na dan | Sredstva ZZZS, ZPIZ | Sredstva od prodaje blaga in storitev na trgu | Nejavna sredstva za opravljanje javne službe in sredstva prejetih donacij | Skupaj |
| 1. 1. 2020 | 8,55 | 3,80 | 6,65 | 19 |
| 1. 4. 2020 | 8,55 | 3,80 | 6,65 | 19 |
| 1. 7. 2020 | 8,55 | 3,80 | 6,65 | 19 |
| 1. 10. 2020 | 8,55 | 3,80 | 6,65 | 19 |
| 1. 1. 2021 | 9,00 | 4,00 | 7,00 | 20 |

b) Podatki Ministrstva za javno upravo (ISPAP, Kadrovski načrti)[[5]](#footnote-5):

|  |  |
| --- | --- |
| Stanje na dan | Skupaj  |
| 1. 1. 2020 | 19 |
| 1. 4. 2020 | 19 |
| 1. 7. 2020 | 19 |
| 1. 10. 2020 | 19 |
| 1. 1. 2021 | 20 |

**2. 2. Ugotovitve inšpektorice**

Inšpektorica ugotavlja:

- da je Kadrovski načrt Lekarne Ajdovščina za leto 2020 sestavni del Programa dela in finančnega načrta za leto 2020,

- da je Program dela in finančni načrt Lekarne Ajdovščina za leto 2020 potrdil Svet zavoda dne 22. 6. 2020, soglasji sta podali tudi ustanoviteljici in sicer dne 30. 6. 2020 Občina Ajdovščina (številka 41032 - 14/2019) in dne 1. 7. 2020 Občina Vipava (številka 014 - 19/2020 – 2),

- da je bilo v Kadrovskem načrtu Lekarne Ajdovščina za leto 2020 na dan 1. 1. 2021 predvideno/načrtovano število zaposlenih 21, na dan 1 .1. 2021 pa je bilo število zaposlenih 20, kar je v okviru načrtovanega števila zaposlenih,

- da je Lekarna Ajdovščina v letu 2020 v ISPAP (AJPES) poročala o stanju števila zaposlenih na dan 1. januar, 1. april, 1. julij, 1. oktober 2020 in 1. januar 2021.

**III. Ugotovitve inšpektorice**

Inšpektorica ni ugotovila nepravilnosti pri pripravi in izvajanju Kadrovskega načrta Lekarne Ajdovščina za leto 2020. Kadrovski načrt za leto 2020 je bil pripravljen v skladu z zakonodajo, glede na vire financiranja je vseboval načrtovano in ocenjeno število zaposlenih. Ker se plače zaposlenih financirajo tudi iz tržne dejavnosti, so v Lekarni Ajdovščina vodili ločeno računovodsko spremljanje dejavnosti na podlagi objektivno določenih sodil. Spremljali so realizacijo kadrovskega načrta in v sistem ISPAP poročali stanje števila zaposlenih na dan 1. januar, 1. april, 1. julij, 1. oktober 2020 in 1. januar 2021. Glede na podatke je Lekarna Ajdovščina 1. 1. 2020 in 1. 1. 2021 pri realizaciji kadrovskega načrta po predpisani metodologiji (izračun števila zaposlenih na polni delovni čas) ostala v okviru načrtovanega števila zaposlenih.

**Pouk o pravnem sredstvu:** Direktorica Lekarne Ajdovščina lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko se poda tudi ustno na zapisnik.

Na podlagi 23. člena Zakona o upravnih taksah (Uradni list RS, številka 106/10 – ZUT-UPB5) za ugovor zoper ta zapisnik ni potrebno plačati upravne takse.

Mihelca Gajšek, univ. dipl. prav.,

Inšpektorica višja svetnica

Inšpektorica za sistem javnih uslužbencev

Vročiti:

1. Lekarna Ajdovščina, Tovarniška 3a, 5270 Ajdovščina, osebno,
2. Občina Ajdovščina, Cesta 5. maja 6a, 5270 Ajdovščina, na: obcina@ajdovscina.si
3. Občina Vipava, Glavni trg 14, 5271 Vipava, na : obcina@vipava.si
4. Ministrstvo za javno upravo, kabinet ministra, na: gp.mju@gov.si
1. Uradni list RS, številka 75/19, 61/20 – ZDLGPE, 133/20 in 174/20 – ZIPRS2122. [↑](#footnote-ref-1)
2. Odlok o ustanovitvi javnega zavoda Lekarna Ajdovščina, Uradni list RS, številka 56/17. [↑](#footnote-ref-2)
3. Vpogled v Poslovni register Slovenije. [↑](#footnote-ref-3)
4. Uradni list RS, številka 3/20. [↑](#footnote-ref-4)
5. Podatki prejeti po e-pošti dne 3. 6. 2021. [↑](#footnote-ref-5)